Kombîyayîşê yadkerdişî Merkezê Demoratîk ê Kurdan ê Gavle de ame kerdene û destpêkî de sîyasetmedar Arjîn Rojavayî qisey kerd.
Rojavayî vîramayîşê xo yê Reşoyî pare kerdî û ard ziwan ke Reşo bi fedakarîya xo tesîrê embazanê xo kerd. Nameyê Komîteya Keyeyanê Şehîdan ser o Wecdîn Batteyî vat ke "Kurdî pê şehîdan ser kewenê. Wayîrvejîyayîşê şehîdan rayîrê serkewtişî yo."
Kombîyayîşî de derheqê cuya şehîdî de sînevîzyonêk ame mojnayene. Keyeyê şehîdî ra Omer Reşoyî qisey kerd û vat: "Şêrko qet xo nêfikirîya, tim şarê xo fikirîyayênê, seba şarî xebitîyayêne û bi nê hawayî canê xo feda kerd. O têna şehîdê ma nîyo şehîdê şarê Kurdistanî yo. Wa sereyê şarê kurdan weş bo.
